Translate the text from Welsh to English.



 
Wrth roi'r wybodaeth ddiweddaraf i Aelodau'r Cynulliad am y trafodaethau cadarnhaol gyda Llywodraeth y DU ynglŷn â throsglwyddo pwerau ac asedau rheilffyrdd Cledrau Craidd y Cymoedd, bu Ysgrifennydd y Cabinet yn amlinellu sut y byddai'r datganoli pellach hwn yn rhoi inni fwy o'r arfau y mae eu hangen arnom i ddatblygu'r cynlluniau a fydd yn esgor ar y gwelliannau y mae dirfawr eu hangen ym mhob cwr o Gymru.

Bydd Symud Cymru Ymlaen, Ffyniant i Bawb, a'r Cynllun Gweithredu ar yr Economi yn cael eu hatgyfnerthu wrth inni fynd ati i symbylu newidiadau sylweddol i'r ffordd yr ydym yn deall ac yn defnyddio trafnidiaeth yng Nghymru, ac yn buddsoddi ynddi. Am y tro cyntaf erioed, mae Llywodraeth Cymru wedi ymrwymo i raglen pum mlynedd o gyllid cyfalaf ar gyfer trafnidiaeth, drwy Trafnidiaeth Cymru, ar gyfer gwaith cynnal a chadw a phrosiectau newydd ym maes trafnidiaeth.

Wrth siarad ag Aelodau'r Cynulliad, dywedodd Ken Skates:


> "Dw i'n ymwybodol o'r angen i wneud yn siŵr bod Trafnidiaeth Cymru yn gallu cyflawni' n effeithiol ar gyfer Cymru gyfan, ac ar ôl fy nghyhoeddiad y mis diwethaf am y bwriad i sefydlu uned fusnes ar gyfer Trafnidiaeth Cymru yn y gogledd, dw i wedi gofyn i Trafnidiaeth Cymru gyflwyno cynigion ar gyfer swyddfa yn y Gogledd. Dw i'n disgwyl iddi fynd ati i wneud y gwaith hwnnw’n gyflym.
> 
> "O ran ein gwasanaeth rheilffyrdd newydd ar gyfer Cymru a'r Gororau, mae'n trafodaethau gyda Llywodraeth y DU wedi symud yn eu blaenau'n dda ers yr haf, ac erbyn hyn, mae'r Ysgrifennydd Gwladol dros Drafnidiaeth a mi wedi cytuno ar y ffordd ymlaen ar nifer o faterion allweddol. Mae swyddogion yn dal i wneud cynnydd da ar faterion eraill. Byddai datganoli pellach yn rhoi inni'r arfau mae eu hangen arnon ni i ddatblygu'r cynlluniau a fydd yn esgor ar welliannau y mae dirfawr eu hangen ledled Cymru, fel y nodwyd yn astudiaeth Network Rail o lwybrau rheilffyrdd Cymru.
> 
> "Erbyn hyn, mae Trafnidiaeth Cymru yn dechrau ar gyfnod newydd o weithredu, gan gydweithio’n agos â Busnes Cymru i drefnu bod cyfleoedd ar gael i BBaChau lleol ac i fentrau yn y trydydd sector, drwy'r cynlluniau ar gyfer y gwasanaeth rheilffyrdd newydd a'r cynlluniau metro gwahanol. Yn wir, oherwydd y cynnydd y mae wedi'i wneud ar y gwaith hwn, ac ar yr amod bod Llywodraeth y DU yn gwneud ei rhan hi, dw i'n edrych ymlaen at gael mynd ati ym mis Mai i ddyfarnu'r contract cyntaf ar gyfer gwasanaethau rheilffyrdd i gael ei lunio yng Nghymru.
> 
> "Ar ôl llwyddiant y model a ddefnyddiwyd wrth gaffael Maes Awyr Caerdydd, ein nod yw sicrhau bod mwy a mwy o'r rhwydwaith trafnidiaeth gyhoeddus yn cael ei redeg yn uniongyrchol gan Trafnidiaeth Cymru, ac yn dod yn eiddo iddi. Mae angen corff trafnidiaeth arnom sy'n rhoi blaenoriaeth i bobl ac i fusnesau ac sy'n dod o hyd i ffyrdd arloesol o greu system drafnidiaeth wirioneddol gydnerth a modern er budd pobl Cymru."

Mwy o wybodaeth: Trafnidiaeth Cymru (dolen allanol).





Translation:


 
Whilst updating Assembly Members on positive discussions with the UK government regarding the transfer of powers and the Core Valley Lines railway asset, the Cabinet Secretary set out how this further devolution would give us more of the tools we need to develop the schemes which will provide much needed improvements across Wales.

Taking Wales Forward, Prosperity for All and the Economic Action Plan will be strengthened as we drive a step change in the way we understand, plan, use and invest in transport in Wales. For the first time the Welsh Government has committed to a 5 year programme of transport capital funding through Transport for Wales for both transport maintenance and new projects.

Speaking to Assembly Members, Ken Skates said:


> "I am mindful of the need to make sure that Transport for Wales can deliver effectively for the whole of Wales, and following my announcement last month of the intention to set up a Transport for Wales business unit in north Wales, I have instructed Transport for Wales to bring forward proposals for a North Wales office. I expect this to be delivered at pace.
> 
> "On our new Wales and Borders rail service \- we have made significant progress with the UK government since last summer, and the Secretary of State for Transport and I have now reached agreement on the way forward on a number of key issues. On other issues officials are continuing to make good progress. Further devolution would give us the tools we need to develop the schemes which will provide much needed improvements across Wales, as identified within Network Rail’s Welsh route study.
> 
> "Transport for Wales is now entering a new stage of mobilisation, working closely with Business Wales to make opportunities available to local SMEs and third\-sector enterprises, through the new rail service and the different metro schemes. Indeed as result of their progress, and subject to the UK government doing their bit, I look forward to the award of the first made in Wales rail services contract \- in May.
> 
> "Following the successful model of acquisition of Cardiff Airport, our aim is for the public transport network to be increasingly directly owned or operated by Transport for Wales. We need a transport body that prioritises people and businesses and finds innovative ways of building a truly resilient and modern transport system for the benefit of the people of Wales."

Further information: Transport for Wales (external link).